Video Autobuzele au devenit raiul hoţilor în Buzău. Adolescent de 16 ani, filmat cum smulge telefonul unei femei, apoi fuge
Mijloacele de transport din municipiul Buzău au devenit raiul hoţilor. O cameră de supraveghere dintr-un autobuz a surprins momentul în care un adolescent de 16 ani îi smulge pur şi simplu telefonul unei femei, iar apoi se face nevăzut.
Băiatul avea un plan bine pus la punct. Pe imagini se observă cum hoţul aşteaptă ca autobuzul să ajungă în staţie. Imediat ce şoferul deschide uşile vehiculului, individul profită de neatenţia victimei şi pune mâna pe telefon.
Imaginile cu incidentul au ajuns şi la Poliţie, care l-a indentificat pe făptaş. Acesta este acum cercetat pentru furt.